"**ปาร์ตี**" (อังกฤษ: Party) เป็นเพลงของวงเกิร์ลกรุปเกาหลีใต้ เกิลส์เจเนอเรชัน จากสตูดิโออัลบั้มที่ห้า *ไลออนฮาตส์* (2015) ออกจำหน่ายเป็นซิงเกิลนำของอัลบั้ม โดยค่ายเอสเอ็มเอนเตอร์เทนเมนต์เมื่อวันที่ 7 กรกฎาคม ค.ศ. 2015 เพลงเขียนโดย โช ยุน-คย็อง และดนตรีประกอบโดย อาลบี อัลเวลล์สัน, คริส ยัง และชิน แอกเนส "ปาร์ตี" เป็นเพลงแนวบับเบิลกัมป็อปและอิเล็กโทรป็อปที่มีคุณสมบัติของเครื่องสังเคราะห์เสียง, กีต้าร์ และออโต-จูน ในการเรียบเรียงเสียงดนตรี เพื่อเป็นการส่งเสริมเพลงและอัลบั้มนี้ เกิลส์เจเนอเรชันแสดง "ปาร์ตี" ในรายการเพลงเกาหลีใต้หลายรายการ รวมถึงรายการ *มิวสิกแบงก์*, *มิวสิกคอร์* และ*อินกีกาโย* สำหรับมิวสิกวิดีโอกำกับโดยฮง ว็อน-กี ยังได้รับการปล่อยออกมาในวันที่ 7 กรกฎาคม

เพลงได้รับคำวิจารณ์ว่าเป็นที่ชื่นชอบจากนักวิจารณ์เพลง ซึ่งยกย่องเรื่องแนวดนตรีที่ฟังติดหู และถูกนำไปเปรียบเทียบกับเพลง "แคลิฟอร์เนียเกิลส์" ของเคที เพร์รี และ "เก็ตลักกี" ของดาฟต์พังก์ ซิงเกิลประสบความสำเร็จในเกาหลีใต้—ยอดขายดิจิทัล ขึ้นอันดับหนึ่งบนแกออนดิจิทัลชาร์ต ในขณะที่ขายทางกายภาพขึ้นถึงอันดับสองบนแกออนอัลบั้มชาร์ต เพลงขายได้มากกว่า 843,000 ซิงเกิล ในเกาหลีใต้เมื่อเดือนธันวาคม ค.ศ. 2015 เพลงยังติดอันดับสิบบนชาร์ตเจแปนฮอต 100 และอันดับสี่บนชาร์ตบิลบอร์ดเวิลด์ดิจิทัลซองส์

เบื้องหลังและการจำหน่าย
-----------------------

วงเกิร์ลกรุปเกาหลีใต้ เกิลส์เจเนอเรชัน ได้ประสบความสำเร็จในวงการเพลงเอเชียที่มีซิงเกิลฮิตอย่างเช่น "จี" และ "ไอกอตอะบอย" นับตั้งแต่การเปิดตัวในปี ค.ศ. 2007 เป็นวงเกิร์ลกรุปที่มีสมาชิกถึงเก้าคน ซึ่งประกอบไปด้วย แทย็อน, ซันนี, ทิฟฟานี, ฮโยย็อน, ยูรี, ซูย็อง, ยุนอา, ซอฮย็อน และเจสสิกา ในเดือนกันยายน ค.ศ. 2014 เจสสิกาประกาศว่าถูกถอดออกจากวง ภายหลังเอสเอ็มเอนเตอร์เทนเมนต์ได้ออกมายืนยันเรื่องดังกล่าวและระบุว่าเจสสิกาได้พ้นสภาพการเป็นสมาชิกเกิลส์เจเนอเรชัน เนื่องจากความขัดแย้งระหว่างเธอกับตารางงานของกลุ่มและธุรกิจแฟชัน บล็องเอต์เอแกลร์ ของเธอเอง โดยเกิลส์เจเนอเรชันยังคงดำเนินต่อด้วยสมาชิกที่เหลือเพียง 8 คนหลังจากนี้

เกิลส์เจเนอเรชันประกาศปล่อยซิงเกิลแรกที่มีสมาชิกเพียงแปดคน หลังจากการออกของเจสสิกาในเดือนมีนาคม ค.ศ. 2015—ซิงเกิลชื่อ "แคชมีอิฟยูแคน" โดยได้บันทึกเสียงทั้งในภาษาเกาหลีและญี่ปุ่น และออกจำหน่ายพร้อมกันในเดือนเมษายน ค.ศ. 2015 ในวันที่ 30 มิถุนายน ค.ศ. 2015 เกิลส์เจเนอเรชัน ปล่อยตัวอย่างมิวสิกวิดีโอซิงเกิลใหม่สามเพลงที่กำลังจะมาถึงได้แก่ "ปาร์ตี", "ไลออนฮาตส์" และ "ยูทิงก์" "ปาร์ตี" ออกจำหน่ายเป็นซิงเกิลนำจากสตูดิโออัลบั้มที่ห้า *ไลออนฮาตส์* และมีเพลงชื่อ "เช็ก" เป็นหน้าบี ออกจำหน่ายเป็นการสั่งซื้อสินค้าดิจิทัลผ่านทางเอสเอ็มเอนเตอร์เทนเมนต์ในวันที่ 7 กรกฎาคม ค.ศ. 2015 และซีดีซิงเกิลทางกายภาพออกจำหน่ายในวันที่ 8 กรกฎาคม

ดนตรีและเนื้อเพลง
-----------------



"Party"

ตัวอย่างเพลง "ปาร์ตี" ความยาว 19 วินาที ที่ถูกบรรยายว่าเป็นเพลงแนวอิเล็กโทรป็อปและบับเบิลกัมป็อป

---

*หากมีปัญหาในการเล่นไฟล์นี้ ดูที่ วิธีใช้สื่อ*

"ปาร์ตี" ถูกบรรยายโดยเจฟฟ์ เบนจามิน จากนิตยสาร *บิลบอร์ด* ว่าเป็นเพลงแนวอิเล็กโทรป็อป เขาได้เปรียบเทียบกับกีตาร์ไลน์ของเคที เพร์รี ในเพลง "แคลิฟอร์เนียเกิลส์" (2010) และออโต-จูนของดาฟต์พังก์ ในเพลง "เก็ตลักกี" (2014) จากเว็บไซต์ฟิวส์ เบนจามินเขียนว่า โดยรวมแล้วเพลง "สดใส" ด้วยกีตาร์, "มีชีวิตชีวา" เพราะเครื่องสังเคราะห์เสียง และ "ติดหู" ตรงท่อนฮุก ในบทวิจารณ์จากหนังสือพิมพ์ *เดอะมาเลย์เมล* เขียนว่า เพลงมีความโดดเด่นในเรื่อง "จังหวะ" บับเบิลกัมป็อปที่มีรูปแบบคล้ายกับเพลง "แคลิฟอร์เนียเกิลส์" และ "ทิกทอก" (2010) ของเคชา "ปาร์ตี" เป็นเพลงเกี่ยวกับหญิงสาวออกไปกับเพื่อน ๆ ยามราตรี และกล่าวถึงการดื่มเลมอนโซจู, โมฮิโต และเตกีลา

การตอบรับ
---------

แนวดนตรีและเนื้อเพลงถูกนำไปเปรียบเทียบกับผลงานของนักร้องชาวอเมริกัน เคที เพร์รี
"ปาร์ตี" เป็นที่ชื่นชมของนักวิจารณ์ เมลิสซา ล็อกเกอร์ จากนิตยสาร*วานิตีแฟร์* บรรยายเพลงนี้ว่า "คึกคะนอง ติดหู" และจัดให้เป็นเพลงที่ดีที่สุดในสัปดาห์ที่สองของเดือนกรกฎาคม ค.ศ. 2015 เคซีย์ ลูวิส จากนิตยสาร*ทีนโว้ก* เขียนว่า "เป็นเพลงชาติซินธ์ป็อปที่สมบูรณ์แบบในฤดูร้อน" และเปรียบเทียบแนวดนตรีกับผลงานของนักร้องชาวอเมริกัน เคที เพร์รี เจฟฟ์ เบนจามิน จากเว็บไซต์ฟิวส์ ระบุว่าเพลงนี้มีเนื้อเพลง "ทำให้เสพติด" และให้ความรู้สึก "อยากออกมาเล่นในเวลากลางคืน ที่มีผู้หญิงทั้งหลายออกมา" นอกจากนี้เขายังตั้งชื่อให้เป็น "เพลงที่ดีที่สุดในฤดูร้อนของปี ค.ศ. 2015" คำวิจารณ์จาก *เดอะมาเลย์เมล* เขียนคำวิจารณ์ในเชิงบวกว่า "ถ้าซูเปอร์เกิร์ลกรุปเกาหลีเกิลส์เจเนอเรชันมีเพลงที่เร่งจังหวะใหม่ บับเบิลกัมป็อปเป็นซิงเกิลที่ขาดไม่ได้ในวันของคุณ เป็นเพลงที่เต็มไปด้วยอารมณ์สดใสเพราะเราไม่รู้ว่าจะเกิดอะไรขึ้น"

"ปาร์ตี" ประสบความสำเร็จเชิงพาณิชย์ในเกาหลีใต้ เปิดตัวบนแกออนดิจิทัลชาร์ตประจำวันที่ 5–11 กรกฎาคม ค.ศ. 2015 และขายได้ถึง 256,390 หน่วยภายในสัปดาห์แรกที่ถูกปล่อยออกมา ขณะที่ขายทางกายภาพขึ้นสูงสุดที่อันดับที่สองบนแกออนอัลบั้มชาร์ต จนในเดือนธันวาคม ค.ศ. 2015 "ปาร์ตี" มียอดขายมากกว่า 843,843 หน่วยในเกาหลีใต้ กลายเป็นเพลงอันดับที่ 58 ที่มียอดขายดีที่สุดในปี ค.ศ. 2015 นอกจากนี้ ยังอยู่ในอันดับที่ 59 ในรายชื่อการแสดงประเภทเพลงยอดเยี่ยมบนแกออนดิจิทัลชาร์ต จากยอดขายดิจิทัล, สตรีมมิง และยอดดาวน์โหลดเบื้องหลังเพลง (instrumental track) ส่วนขายทางกายภาพ กลายเป็นเพลงเปิดตัวที่ขายดีที่สุดของปีในอันดับที่ 34 ด้วยยอดขาย 76,385 ยูนิต

"ปาร์ตี" เปิดตัวที่อันดับที่ 22 บน*บิลบอร์ด* เจแปนฮอต 100 เมื่อวันที่ 20 กรกฎาคม ค.ศ. 2015 สัปดาห์ต่อมาก็ขึ้นสู่อันดับที่ 10 ซึ่งเป็นอันดับสูงสุด บนชาร์ตบิลบอร์ดเวิลด์ดิจิทัลซองส์ เพลงขึ้นสูงสุดที่อันดับที่ 4 ด้วย

คณะทำงาน
--------

คณะทำงานปรับปรุงจากโน้ตในอัลบั้ม *ไลออนฮาตส์*

* ฮวัง ฮย็อน  – ผู้ควบคุมเสียง, ผู้ดำเนินการโปรทูลส์, วิศวกรบันทึกเสียง, ผู้รวบรวมเสียง
* ยู ชิน-ฮเย – เบื้องหลังเสียง
* ชิน แอกเนส – เบื้องหลังเสียง
* ช็อง อึน-คย็อง – วิศวกรบันทึกเสียง
* ช็อง อึย-ซ็อก – มิกเซอร์
* เกิลส์เจเนอเรชัน – เสียงร้อง
	+ แทย็อน – เสียงร้อง
	+ ซันนี – เสียงร้อง
	+ ทิฟฟานี – เสียงร้อง
	+ ฮโยย็อน – เสียงร้อง
	+ ยูรี – เสียงร้อง
	+ ซูย็อง – เสียงร้อง
	+ ยุนอา – เสียงร้อง
	+ ซอฮย็อน – เสียงร้อง

อ้างอิง
-------

1. ↑  Rothman, Lily (November 4, 2013). "Who is Girls' Generation, the Group that Beat Bieber for Video of the Year?". *Time*. สืบค้นเมื่อ April 2, 2016.
2. ↑  Cho, Jaeki (November 13, 2011). "Girls' Generation Talk Fame, K-Pop, and World Domination". *Complex*. สืบค้นเมื่อ April 2, 2016.
3. ↑  Kwaak, Jeyup S. (September 30, 2014). "K-Pop Earthquake: Girls' Generation Member Jessica Jung Ousted". *Wall Street Journal*. สืบค้นเมื่อ April 2, 2016.
4. ↑  Benjamin, Jeff (March 23, 2015). "Girls' Generation Announce First Music Without Jessica". *Billboard*. สืบค้นเมื่อ April 2, 2016.
5. 1 2 3  Benjamin, Jeff (June 30, 2015). "Girls' Generation Tease 3 New Singles for the Summer". *Billboard*. สืบค้นเมื่อ July 8, 2015.
6. ↑  "Party – Girls' Generation" (ภาษาเกาหลี). Melon. สืบค้นเมื่อ July 8, 2015.
7. ↑  "Party – Single". iTunes Store (US). สืบค้นเมื่อ July 8, 2015.
8. ↑  Ko Ji-seon (July 8, 2015). "SNSD's 'Party' sweeps Asian music charts". *The Korea Herald*. สืบค้นเมื่อ July 14, 2015.
9. ↑
10. 1 2 3  "Girls' Generation's 'Party' tops music charts in Asia". *The Malay Mail*. July 8, 2015. สืบค้นเมื่อ July 10, 2015.
11. ↑  Benjamin, Jeff (July 7, 2015). "Girls' Generation Brightens Summer With New 'Party' Single, Tropical Music Video". *Billboard*. สืบค้นเมื่อ July 8, 2015.
12. 1 2 3  Benjamin, Jeff (July 7, 2015). "Girls' Generation's 'Party' Is Your New Ladies' Night Soundtrack". Fuse. สืบค้นเมื่อ July 9, 2015.
13. ↑
14. ↑  Locker, Melissa (July 12, 2015). "The Best Song of the Week Is... Girls' Generation 'Party'". *Vanity Fair*. สืบค้นเมื่อ July 12, 2015.
15. ↑  Lewis, Casey (August 18, 2015). "Girls' Generation Has the Most-Watched K-Pop Music Video in the Entire World". *Teen Vogue*. สืบค้นเมื่อ August 18, 2015.
16. ↑  Benjamin, Jeff (September 23, 2015). "2015's Song of the Summer Underdog: Girls' Generation's 'Party' Wins!". Fuse. สืบค้นเมื่อ September 24, 2015.
17. ↑
18. ↑  "Gaon Download Chart: 2015.07.05 – 2015.07.11" (ภาษาเกาหลี). Gaon Music Chart. คลังข้อมูลเก่าเก็บจากแหล่งเดิมเมื่อ July 16, 2015.
19. ↑
20. 1 2  "Gaon Download Chart of 2015 (Year-End)" (ภาษาเกาหลี). Gaon Music Chart. สืบค้นเมื่อ April 2, 2016.
21. ↑
22. ↑  "Hot 100: 2015.07.20". *Billboard* (ภาษาญี่ปุ่น). สืบค้นเมื่อ April 2, 2016.
23. ↑
24. ↑  Benjamin, Jeff (August 12, 2015). "Girls' Generation Reveal Retro 'Lion Heart' Album Cover, Unconventional Release Strategy". *Billboard*. สืบค้นเมื่อ August 13, 2015.
25. ↑  *Lion Heart* (booklet) (ภาษาเกาหลี). Girls' Generation. S.M. Entertainment. 2015.`{{cite AV media notes}}`: CS1 maint: others (ลิงก์)

แหล่งข้อมูลอื่น
---------------

* มิวสิกวิดีโอ "ปาร์ตี" ที่ยูทูบ